En nokså liten, slank, blank, rødbrun trebukk. Antennene er noe kortere enn kroppen, delvis kamformede, i alle fall hos hannen. Pronotum er tønneformet, omtrent så langt som bredt. Dekkvingene er forkortede til små skjell og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om veps. Bakbeina er kraftig utvidete med klubbeformede kår, leggene er sterkt fortykkede hos hannen, noe mindre hos hunne.